
La publicació britànica The Times confirma amb diverses proves a l'edició d'aquesta setmana, que empreses com Halliburton, afins a Bush i Cheney, rebran concessions multimilionàries per reconstruir les destrosses causades pel Katrina. 


Defensa dels espais naturals 

■ 

Okupació i centres socials 


Llibertat d'Expressió 


Manifestació el 15 a Barcelona 

La lluita contra 
la Mat defensa 
una nova cultura 
de l'energia 

Barcelona.- Les diferents plataformes terri¬ 
torials de No a la MAT i Ecologistes de 
Catalunya, amb el suport d'Ecologistes en 
Acció, Greenpeace i Eurosolar, han impulsat 
de cara al proper dissabte 15 d'octubre a 
Barcelona una manifestació unitària. En 
rodes de premsa simultànies celebrades a 
Barcelona, Vic, Girona i Perpinyà han donat a 
conèixer el lema de la protesta, que serà: 
"Per una nova cultura de l'energia, No a la 
MAT''. No només es tractarà d'una forma de 
rebuig a aquesta gran línea elèctrica que 
afectarà l'entorn natural i social de les 
comarques de les estribacions orientals del 
Pirineu, també serà el punt de partida 
d'aquesta defensa d'una nova cultura 
energètica, tal i com ja ocorregué amb 
l'aigua durant les lluites contra el transvassa- 
ment de l'Ebre. La manifestació sortirà el 
dissabte 15 d'octubre a les 17h, de la con¬ 
fluència del Passeig de Gràcia amb el carrer 
Aragó, i pretén ser prou multitudinària. 

Contra-lnfos27/ 9/ 05 

Defensa de La Marina 

Teià/ El Maresme.- Finalment una dotzena de 
persones varen participar aquest diumenge 
a una marxa a peu per denunciar la degra¬ 
dació d'aquesta serra que uneix El Maresme 
amb el Vallès Oriental. Durant el trajecte 
s'observaren masos semienderrocats, sote- 
rrament de la riera de Teià, excavadores a 
sobre de conreus i propaganda de futures 
urbanitzacions. Contra-lnfos27/ 9/ 05 


Torna l'Ateneu Llibertari de Viladecans amb més de 10 anys d'Història 

Desallotjaments de Lankantada a Granollers, dues vivendes al 
Clot i l'Hospitalet i un local de joves a Sant Vicenç de Montalt 

La burocràcia intenta ofegar amb nous processos judicials i administratius La Gàbia i Kan M ussol 


Viladecans/ Baix Llobregat.- "El matí del pas¬ 
sat divendres 23 de setembre l'Ateneu 
Llibertari de Vidadecans va okupar un nou 
espai, un immoble abandonat, des de fa 45 
anys, al centre del poble. Ara fa gairebé qua¬ 
tre mesos l'Ateneu Llibertari de Viladecans, 
amb més de 10 anys de lluita social al barri, 
va ser desallotjat per, avui encara, continuar 
sent un espai mort. El sistema, representant 
la seva forma de justícia, va acabar amb un 
llarg projecte que va tenir els seus dalti- 
baixos, però que continua vigent. Aquest 
projecte a llarg termini és el canvi social, el 
trencament amb la forma de vida imposada 
des de dalt, l'emancipació. És per aquesta 
concepció de lluita que la forma més coher¬ 
ent de presència a la societat és justament 
alliberant un espai mort i abandonat per 
donar-li un ús social, un espai diponible per 
a la gent que encara conserva l'esperança 
d'un altre món millor. L'Ateneu Llibertari de 
Viladecans inicia una nova etapa amb ener¬ 
gies renovades, sense intenció de claudicar, 
oferint un espai per difondre la cultura i val¬ 
ors llibertaris en harmonia amb el nostre 
entorn veinal. El migdia del mateix dia es va 
presentar un suposat familiar de la propi¬ 
etària amenaçant directament a la gent que 
si no abandonàvem la casa en un període 
curt de temps, "no utilitzaria la justícia per 
fer-nos fora". El nou Ateneu Llibertari es tro¬ 
ba al cl San M arià núm. 20. (carrer paral·lel a 
la Rambla Modolell). Convidem a tothom a 
passar-se per fer-nos una visita de cortesia o 
per pencar una mica si us ve de gust!" 

Ateneu de Viladecans 25/ 9/ 05 



Façana del nou Ateneu Llibertari de Viladecans. 


Més matons al Clot 

El Clot/ Barcelona.- El passat dimarts 20 de 
setembre a les 10 de la nit la nova casa del 
Clot del carrer N ació, okupada per un grup de 
noies del barri va ser desallotjada. Arribaren 4 
cotxes de matons armats amb barres de ferro. 
Primer van intentar enganyar la gent, després 
pujaren al balcó del primer pis sense donar 
temps per trucar a altra gent del barri. 
L'endemà van poder recuperar part del mate¬ 
rial. La casa està constantment vigilada. Ja 
abans tenia un rètol de "Los Manolos". 

Contra-lnfos 27/ 9/ 05 


Granollers/Vallès Oriental.- La casa que 
l'Assemblea de Resistències va okupar al barri 
del Congost de Granollers el dissabte 17 de 
setembre va ser desallotjada dimarts al matí. 
Aprofitant que gent que particitava a les 
tasques de rehabilitació va sortir un moment 
del CSO per agafar material, el propietari va 
entrar furtivament per la part de darrera, es 
va tancar i va rebentar el pany. "Per casuali¬ 
tat", moments després que el multipropietari 
s'apoderés de la casa, es presentaven a la 
porta diversos agents dels M ossos d'Esquadra 
per demanar identificacions a veïns que 
s'havien ofert per participar en les tasques de 
rehabilitació. El barri del Congost, un dels 


Antifeixisme 


més deprimits de Granollers, havia acollit 
amb gran entusiasme aquesta okupació. La 
casa va ser tapiada per demostrar la gran util¬ 
itat que tindrà. L'edifici, com mig barri, està 
afectat pel PO U M, pla que preveu una macro- 
operació urbanística basada en l'especulació i 
el pilotasso. Ales vuit del vespre es vaferuna 
concentració a la plaça de la Llibertat, just 
davant del centre. Diverses nenes i nens del 
barri, amb els quals ja s'havien començat 
algunes activitats, van elaborar per iniciativa 
pròpia pancartes de suport com "queremos 
que se queden", "policia mala" o "propietario 
viejo verde, te vamos a molestar mucho". 

Contra-lnfos 27/ 9/ 05 


Condemnats quatre feixistes per terrorism e 

Sentència de 6 anys de presó per posar una 
olla pressió amb explosius a Cotxeres 


Barcelona .- L'Audiència de Barcelona ha con¬ 
demnat per delicte de terrorisme a quatre 
fexistes, entre ells Santiago Royuela, fill del 
subhaster Alberto Royuela, a sis anys de 
presó per haver fabricat i col·locat una olla 
explosiva a les Cotxeres de Sants, on s'havia 
de fer un concert del cantant basc Fermin 
Muguruza. La sentència, dictada per la sec¬ 
ció segona, considera provat que els quatre 
acusats (Santiago Royuela, Antonio Tomàs, 
Ramón Cuadrado i Óscar Serrano), "coneixe¬ 
dors que estava prevista la celebració" d'un 
concert de Fermin M uguruza el mes de març 


del 2001 "i, entenent que l'esmentat acte 
constituïa un suport als presos d'Euskal 
Herria i un rebuig a la llei antiterrorista", van 
decidir portar a terme un acte que compro¬ 
metés el seu èxit, "i acovardís els possibles 
assistents". La petició fiscal era de set anys de 
presó que han quedat reduïts a sis per con¬ 
siderar com a atenuant que els acusats 
admetessin la seva participació en els fets. 
Recordem que preses com Laura Riera han 
complert en preventiva condemnes similars 
sense tenir ni judici i amb acusacions nega¬ 
des per ella mateixa. Contra-lnfos 27/ 9/ 05 


Concentració de suport 

Rangel multa a qui 
critica a Sharon 

Barcelona.- En relació amb les sancions de 
3.001 euros que la Delegació del Govern va 
imposar a membres del moviment de soli¬ 
daritat amb Palestina per repartir ban¬ 
deroles amb la bandera palestina i un text 
denunciant la política d'Ariel Sharon entre la 
gent que acudia al Palau Blaugrana el dia del 
partit de bàsquet entre el Barça i el M accabi 
de Tel Aviv (10 de febrer de 2005), els soli¬ 
daris estan presentant una sèrie d'al·lega¬ 
cions per revocar la resolució de sanció. S'ha 
convocat una concentració de suport a les 
persones encausades coincidint amb el lliu¬ 
rament de les al·legacions. L'acte serà a la 
mateixa seu de la Sotsdelegació del Govern 
a Barcelona, al Pla de Palau, el divendres 30 
de setembre a les 12h del migdia. A les 
al·legacions es a constar que ni el text ni la 
bandera són delicte, que es vulnera la lliber¬ 
tat d'expressió, que es fa un biaix ideològic 
en la interpretació de fets i símbols, etc... 
Segons diuen a un comunicat: "L'expedient 
sancionadorfa una interpretació tergiversa¬ 
da dels fets, ignora conscientment el con¬ 
tingut de l'escrit i el dret a divulgar-lo i val¬ 
ora de manera absolutament alterada la 
conducta dels que exercien pacíficament un 
dret constitucional de llibertat d'expressió i 
de defensa del Dret Internacional i humani¬ 
tari, en oposició als que van expressar, amb 
increpacions, aversió a símbols interna¬ 
cionals legítims. Per això, considerem que 
promoure i ratificar la proposta sancionado- 
ra és un acte qualificable de prevaricació, 
que tipifica i sanciona l'article 404 del Codi 
Penal." Si voleu més informació sobre el cas, 
escriviu a boicot@debtwatch.org 
Donen suport a l'acte la Xarxa d'Enllaç amb 
Palestina, Boicot Preventiu i la Plataforma 
Aturem la Guerra. Contra-lnfos 27/ 9/ 05 





















Els mossos executen un desallotjament, assalten 
sense cap ordre judicial una casa d'Hospitalet 


L'Hospitalet/ Barcelonès.- "Cap a dos quarts de 
deu del matí del dissabte 24, es feia pública 
l'okupació d'una vivenda al carrer Roselles del 
barri del centre. El número 39 del carrer 
Roselles és una casa que ara fa tres anys ja 



haviaestatokupada.Elsanteriorsocupantsvan 
decidir marxar davant del procediment judi¬ 
cial, fet que va aprofitar el propietari per tapi¬ 
ar portes i finestres i abandonar-la novament. 
Al quart d'hora es presentava un cotxe dels 
mossos d'esquadra, i al poc varies patrulles 
paraven a una distància d'uns 50 metres. 
L'agent dels mosssosva indicar a les person¬ 
es allà concentrades que es tractava d'un 
possible robatori amb força o una usurpació, 
malgrat que hi havia una pancarta i tant la 


gent de l'interior de la casa om els de fora 
els hi repetien que es tractava d'una oku- 
pació. Després de dues hores de tensa 
espera, agents dels mossos d'esquadra han 
allunyat a cops i empentes a la vintena de 
persones que estaven al carrer i han pro¬ 
cedit al desallotjament de la casa. 

Amb l'ajuda d'un camió de bombers han 
intentat enfilar-se per la teulada, però final¬ 
ment han accedit per la casa del costat. Un 
cop a l'interior, han detingut als dos joves 
acusant-los d'un delicte d'usurpació i una 
falta de danys. A les tres de la tarda eren 
posats en llibertat. 

Segons la versió facilitada pels mossos 
d'esquadra, aquests han actuat després de 
sorpendre dos joves forçant el pany de la 
casa. No és el primer cop en que el movi¬ 
ment d'okupacions de la ciutat patim la 
repressió arbitrària dels mossos d'esquadra, 
inventant versions criminalitzadores tal i 
com van fer els messos anteriors al desallot¬ 
jament de L'Hortet o en les mobilitzacions 
en solidaritat amb els joves detinguts el 4 
d'octubre. Aquesta és la nova estratègia de 
la policia del tripartit, inventar una realitat 
inexistent per acabar amb qualsevol intent 
de dissidència i construcció popular que 
venim patin a L'Hospitalet i altres poblacions 
de Catalunya (Terrassa, Torà, Berga,...) i per 
saltar-se qualsevol legalitat alhora d'aplicar 
les seves polítiques de tolerància zero. 

Des dels Moviments Socials de L'Hospitalet, 
fem una crida a lluitar contra la repressió 
silenciosa dels mossos d'esquadra i el tripar¬ 
tit, i a continuar la lluita contra l'especula¬ 
ció, en defensa dels nostres barris i pobles i 
per l'alliberament de la persona." 

Assemblea Okupes Hospitalet 27/ 9/ 05 


Lluita contra l'Europa Fortalesa 


S'endureix la repressió al mur 

Dos immigrants 
més assassinats 
i un desaparegut 
darrerament a la 
ciutat de Melilla 

M elilla Des dels fets succeïts el darrer 29 
d'agost, en què saltà a la llum l'assassinat 
d'un immigrant en mans de la guàrdia civil 
de frontera, les condicions a la frontera 
sembla que s'han endurit. Des de fa un any 
una de les estratègies per accedir a territori 
espanyol és saltar la valia de la frontera en 
grups bastant nombrosos, de manera que 
augmenta la probabilitat de que alguns no 
siguin interceptats per la policia. Aquesta 
per la seva banda aplica mètodes cada cop 
més indiscriminats, prioritzant el fet d'atu¬ 
rar les persones que ho intenten per sobre 
del respecte a la seva vida. 

En primer lloc un delstestimonisde la mort 
del dia 29 d'agost, que es dirigí a la policia 
marroquina per denunciar els fets, ha desa¬ 
paregut. Els familiars i amics d'aquesta per¬ 
sona procedent de Gabón no en saben res i 
temen que estigui pres o que hagi patit 
algun accident. 

D'altra banda el darrer dia 12 va morir a un 
hospital de Melilla un subsaharià després 
de ser apallissat per les forces de seguretat 
marroquines quan intentava passar la valia 
per creuar a territori espanyol. Al cap de 
tres dies es va produir un cas similar: un 
nigerià va morir també al intentar passar la 
valia. Aquest cop sembla que la causa fou 
l'impacte d'una pilota de goma a la gola. 
D'altra banda constantment es produeixen 
accidents i ferides greus arrel del fet mateix 
de passar una valia d'entre 3 i 6 metres al 
màxim de velocitat. Per exemple el darrer 
dijous 12 persones resultaren ferides arrel 
d'un intent d'aquestes característiques. 

El dimarts 27 de setembre es produí l'intent 
d'entrada més massiu fins ara: més de 500 
persones saltaren la valia amb l'ajuda d'unes 
270 escales, tota una operació logística. Els 
que aconseguiren entrar a territori espany¬ 
ol, però foren detinguts i estan a l'espera de 
ser identificats i expulsats. 

Contra-lnfos 27/ 9/ 05 


Pressió policial i judicial a diverses okupacions 

Sant Vicenç de M ontalt / M aresme.- La nit de dissabte 25 de setembre, un grup de joves que 
okupaven un local, van ser desallotjats pel la policia local deSant Vicenç de Montalt. Amb 
un desplegament desorbitat estaven orgullosos d'haver requisat quatre tatxes de Drum. 
Lleida/ Segrià.- El passat dimecres va tenir lloc l'entrega de signatures de persones i enti¬ 
tats que donen el seu suport al Centre Social Okupat La Gàbia, situat al Camí de Llívia i 
sobre el qual penja una denúncia de l'Empresa Municipal d'Urbanisme interposada als 
Jutjats de Lleida, malgrat que el terreny on es troba ubicada la finca no és edificable. 
Durant l'entrega de signatures, a la que han acudit diversos membres del C.S.O. La Gàbia i 
entitats adherides, agents de la Guàrdia Urbana, en el que consideren un atemptat a la 
llibertat d'expressió, han requisat una petita exposició que els okupes havien desplegat al 
carrer. Els okupes i les entitats que els donen suport reclamaran el retorn de l'exposició, 
Kan Mussol/ Molins de Rel- Una jutgessa substituta ha tornat a dictar nova data per la 
vista prèvia per determinar la caució en el judici a Kan M ussol el 10 de gener del 2006 als 
jutjats de Rubí. Kan M ussol porta okupada des d'abril del 1997. Contra-lnfos 27/ 9/ 05 


PRIVATITZACIÓ DE L'ESPAI PÚBLIC 


Xiulada durant el pregó oficial 

Protestes de la gestió municipal 
durant les festes de la M ercè 

Boicot a Clos durant la inauguració d'un centre mèdic 


Un delsneonazis 
de València ja havia 
estat condemnat 
per l'assassinat de 
Guillem Agulló 

València .-Un dels vint-i-dos detinguts en l'op¬ 
eració policíaca contra una xarxa neonazi del 
País Valencià, és un dels condemnats per l'as¬ 
sassinat de Guillem Agulló. EL tribunal con¬ 
demnà Pedró Cuevas Silvestre, a catorze anys 
de presó per l'assassinat del jove independen¬ 
tista a l'abril del 1993, encara que només en va 
haver de complir quatre. Ara ha estat detingut 
acusat de formar part d'un grup neonazi, fet 
pel qual va entrar a presó el cap de setmana 
passat, Entre el detinguts també hi ha tres 
militars i un dirigent del partit d'ultradreta 
Alianza Nacional. Contra-lnfos27/ 9/ 05 

Retiren discs d'S.A. per 
pressió de l'extrema dreta 

Estat espanyol.- Els magatzems El Corte 
Inglés han retirat de la venda els discos de 
Soziedad Alkoholika. El motiu sembla que 
són pressions dutes a terme per alguns 
àmbits de l'extrema dreta, consistents en 
una campanya d'enviaments de correus 
electrònics. El mateix grup musical ja fa 
temps que és blanc d'aquest tipus d'actua¬ 
cions que han dut per exemple a la suspen¬ 
sió d'alguns concerts. El cantant del grup ha 
afirmat que el que realment molesta del seu 
grup arreu de l'estat és que reclami que els 
bascos puguin decidir el seu futur. 

Contra-lnfos 27/ 9/ 05 

La Falange inaugura seu 
a Lleó protegida per la 
policia de les protestes 

Lleó/Castella.- El dissabte 17 La Falange va 
cel·lebrar dues xerrades amb motiu de la 
inauguració de la seva nova seu a Lleó al con¬ 
servatori de la ciutat, contra les quals es va 
produir una concentració antifeixista. A la 
xerrada van anar-hi unes 30 persones, la 
majoria vingudes de fora, ben protegides per 
un ampli desplegament policial. Es cridaren 
consignes i finalment la concentració es dis- 
olgué per l'amenaça d'una càrrega policial. 

Contra-lnfos 27/ 9/ 05 


Barcelona.- En el pregó de les festes de la 
M ercè i com ja és habitual els últims anys, les 
protestes varen ser presents a la plaça de 
Sant Jaume, evitant així el bany de masses de 
l'alcalde al balcó consistorial. La lectura del 
pregó es va fer al Saló de Cent tot i que hi 
arribava lleugerament el xibarri de la protes¬ 
ta. Pancartes i cartells contra el calaix de 
ciment que volen construir a Sants per real¬ 
itzar el cobriment de les vies de tren, per 
denunciar la prohibició de la històrica 
paradeta de la CNT a la Rambla de Canaletes, 
en defensa de Can Ricard i per rebutjar el 
projecte 22@. També hi varen ser presents de 
manera molt sorollosa els i les treballadores 
de Parcs i Jardins, contraris a la privatització 
del servei que pretén impulsar Imma Mayol. 
Boicot a la inauguració de Clos 
Durant el matí Joan Clos i la consellera de 
Sanitat Marina Geli ja varen haver d'escoltar 
les increpacions de veins durant la inaugu¬ 
ració del Centre Fòrum de l'Hospital del 
Mar. A una pancarta es podia llegir: "Clos 
donde està el botin del Fòrum y del 22@?". 


Durant l'intervenció del regidor del districte 
de Sant Martí i ex-policia municipal, Fran¬ 
cesc Narvàez, es varen sentir crits com: 
"sólo para Ixs ricxs", "sólo buscais salir en la 
foto", "piso vacío, piso okupado". Finalment 
els que protestaven varen ser expulsats de 
l'edifici per agents de paisà i una furgoneta 
d'antiavalots. També els varen prendre dels 
dades del DNI. 

Pancarta pels Tres de Gràcia 
Durant el concert de Cheb Balowsky el pas¬ 
sat dissabte a la nit a la plaça de Sant Jaume 
aparegué a l'escenari una pancarta desplega¬ 
da per dues noies on es podia llegir: "Au¬ 
diència Nacional 650km. Absolució 3 joves 
de Gràcia. Desobediència!". Els guardes de 
seguretat de l'escenari varen agredir a les 
noies amb un cop a les costelles i retorçant- 
los el braç per fer-les fora de l'escenari. Els 
membresdeCheb Balowsky i el públic varen 
haver de cridar per defensar les noies i atu¬ 
rar l'agressió. Es va tractar d'una nova acció 
de la campanya Països Catalans Insubmisos. 

Contra-lnfos 27/ 9/ 05 



Pancarta desplegada a l'escenari de la plaça Sant Jaume durant el concert de Cheb Balowsky. 

Repressió a la solidaritat 


La Cim era Europea a Barcelona 


Lluita contra l'especulació a Irunea 


Prou Criminalització 


Absolen els imputats de la manifestació 
en suport a València i Tesalònica 


ES VA TRACTAR D'UN ACTE SIMBÒLIC DE DENÚNCIA DE L'ESPECULACIÓ 

Okupació d'un espai municipal durant 
les festes del san fermin txiki 


Madrid.- El 26 de juliol de 2003 unes 200 per- 
sonas, es van concentrar davant el Ministeri 
d'Assumptes Exteriors de M adrid per protes¬ 
tar contra la detenció de nou persones a 
València i Tesalònica. Posteriorment es va 
realitzar una marxa cap a la Gran Via, seguits 
de prop per dispositius de la policia nacional 
que en cap moment van comunicaran que la 
marx hagués de ser disolta. A l'arribar a la 
Gran Via, la policia va carregar de forma ines¬ 
perada i var detenir a set joves. La petició fis¬ 
cal era de dos anys de presó a cinc dels 
detinguts, i quatre anys pels altres dos, pels 


delictes de manifestació il·lícita i atemptat a 
l'autoritat. Durant el judici la policia intentà 
crear un ambient que assenyalés els detinguts 
com a violents i propensos a enfrontar-se 
amb la policia, però la defensa mostrà les 
nombroses contradiccions en la versió poli- 
cial. El passat 21 de setembre el Jutjat de lo 
Penal n Q lS de M adrid va notificar la sentencia 
absolutòria per tots els imputats. Després de 
l'absolució alsimputatsdel Laboratorio aque¬ 
st fet suposa un nova victòria en la denúncia 
de la criminalització dels moviments socials. 

Contra-lnfos 27/ 9/ 05 


Quatre policies 
al banc dels acusats 
per mentides 
i fals testimoni 

Barcelona.- "El proper dilluns, 3 d'octubre a 
les lOh davant l'Audiència Provincial de 
Barcelona quatre policies s'asseuen al banc 
dels acusats. Dos veïns d'Eix van ser con¬ 
demnats en un judici ràpid l'any 2002 arran 
de la seva detenció durant la Cimera de 
caps d'Estat. Gràcies a les imatges d'un peri - 
odista van ser absolts, tot demostrant que 
la policia mentia. Ara són 4 policies els que 
afronten els càrrecs de detenció il·legal, 
simulació de delicte i falstestimoni. 

Malgrat l'evidència, la fiscalia ja s'ha inhibit 
del cas. Vine a denunciar la impunitat a la 
concentració que hi haurà el dilluns, 3 d'oc¬ 
tubre a les lOh davant l'Audiència Provincial 
de Barcelona (Pg. Lluís Companys davant l'Arc 
de Triomf) Convoca: "ALERTA Solidària." 

Alerta Solidària 27/ 9/ 05 

lloficinesde Fincas 
Corral siliconades per 
denunciar la repressió 

Barcelona.- La matinada del diumenge 25 de 
Setembre van ser segellades 11 oficines de la 
cadena inmobiliaria Fincas Corral a la ciutat 
de Barcelona. Aquesta és una acció de soli¬ 
daritat amb Sergi L.D. que va ser detingut a la 
cimera europea de Barcelona al 2002 i encara 
continua a l'espera de juidici sota un posible 
ingrés a presó de quasi 7 anys i multes milio¬ 
nàries. Fincas Corral s'ha personalitzat com 
acusació particular en el procés i per això, en 
part, son culpables de la represió que esta 
patint en Sergi. Contra-lnfos 27/ 9/ 05 


Iruna/ Euskal Herria.- El passat 24 de setem¬ 
bre es va okupar al "casco viejo" d'Iruna a la 
PI Navarrería. La okupació del Palau de 
Rozalejo, a les 12 del migdia, va sorpendre i 
alegrar tothom. Al moment entraren joves, 
no tant joves fanfarres, grips de dança... 
tothom volia participar i donar suport a 
l'okupació, que va durar tot el dia fins que el 
concert va acabar prop de les tras de la 
matinada, moment en que es va posar fi a 
l'okupació. L'endemà pel migdia va aparèixer 
la policia municipal, que tot i que no trobar 
ningú al seu interior es va endur una sorol¬ 
losa pitada una hora méstard. 

Durant tots els actes que es van fer durant 


aquell intans dia no es va deixar de recordar 
que properament començaran els judicis de 
l'Euskal Jai i altres okupacions d'Iruna. El 29 
de setembre jutgen un jove per un intent 
d'okupació l'any passat, el 2 de novembre 
jutgen per faltes un egent de la policia local 
per agressió a una dona, el 10 de novembre 
dos joves catalans que van ser detiguts pel 
carrer els demanen 18 mesos. 

En el comunicat que difonien durant la oku¬ 
pació també remarcaren que el Palau de 
Rozalejo va ser comprat amb diner públic 
per acabar-ho comprant una entitat privada 
després d'haver efectuat la remodelació l'a¬ 
juntament. Contra-lnfos 27/ 9/ 05 


Recordem que el Contra-lnfos, l'Infousurpa i els 
cartells es reparteixen des del 5 de setembre a 
Can Vies, c/ Jocs Florals 42. En poques setmanes es 
repartirà al nou Espai Obert, al mateix barri de Sants 


DVENDRES 30 DE SETEMBRE A LES 12l·l A SOTSDELEGACIÓ. PLA DE PALAU, BCN 

Suport solidàries amb Palestina 

DLLUNS 30CTUBRE IDl·l AUDIÈNCIA PROVINCIAL.JUDICI POUCIES ClMERA UE 

Concentració No a la impunitat 

Manifestació 15 d'octubre I7h Pg. de Gràcia/ Aragó de Barcelona 

Per una nova cultura de l'energia 

Manifestació dimecres 5 d'octubre 18h plaça Universitat (convoca: cgt) 

Contra precarietat a l'automoció 

Concentració dijous 29 setembre 930h jutjats Lluís Companys (Bcn) 

Suport activistes antitransgènics 

Concentració el mateix dia a les 20h a la pl. Ajuntament Esplugues 

Si desallotgen Ca N'Oliveras 

Dijous 29 de setembrea les Hh del matí, marxa des de Francesc Macià 

Per una Diagonal més humana 


oratge de la setmana vinent 



La setmana començarà amb temps més estable i assoléïat. Però el diumenge es pot espatllar amb l’arribada d’un front 
del nord que donarà tempestes i ruixats a la costa central. A partir de dilluns els vents giraran a Gregal i després Llevant, 
obrint la porta a més pluges a mitjans de la setmana vinent. Les temperatures continuaran estables i força suaus. 



Gran pancarta desplegada a la façana de la casa okupada al centre d'Irunea. 


Dispersat finsa Madrid 

Mobilitzacions 
en suport 
del jove asturià 
empresonat 

Ovieü/Astúries.- Amics i familiars de 
Fernando Gonzàlez Rodríguez, el jove inde¬ 
pendentista acusat de la suposada comissió 
de 18 atemptats amb bombes casolanes 
contra seus de partits polítics, sindicats i 
edificis oficials a Astúries, es concentraran, 
a partir d'aquesta setmana, tots els dijous a 
les set i mitja de la tarda, a la plaça del 
Parchis de Xixón, per a exigir que sigui 
traslladat des del centre penitenciari de 
Navalcarnero (Madrid), on es troba en presó 
preventiva, fins a la de Villabona. El col·lec¬ 
tiu considera que la seva reclusió a 500 
quilòmetres d'Astúries és un «càstig» per als 
seus pares, que no poden traslladar-se a vis¬ 
itar-lo setmanalment. Persones vinculades 
al col·lectiu també han posat en dubte la 
suposada autoria de Fernando Gonzàlez 
delsdelictesque li atribueix la Policia. Entre 
altres assumptes, argumenten que diversos 
dels 18 sabotatges van ser coincidents en el 
temps, amb la qual cosa no hauria pogut 
cometre'ls una mateixa persona. Més infor¬ 
mació awww.nodo50.org/ glayiu. 

Contra-lnfos 27/ 9/ 05 


Els fets de Gènova i el g8 


Els caps policials ho obliden tot 

Continuen els 
judicis pel G8 

Gènova/ Itàlia.- El cap policial major 
Cappello diu que no va veure l'homicidi de 
Cario Giuliani. El major Cappello s'atrinxera 
darrera afirmacions incongruents i una sèrie 
d'avergonyits "no me'n recordo", i fins i tot 
arriba a afirmar que la notícia que Cario 
hagués estat assassinat d'un tret no li va 
arribarfins a la una de la nit, i malgrat el furgó 
que l'atropella estava sota la seva disposició, 
no sap on pot ser després dels dramàtics fets 
de plaça Alimonda. Suport legal 27/ 9/ 05 
















































